
BALATONCSICSÓ KÖZSÉG ÖNKORMÁNYZATA
8272 Balatoncsicsó, Fő u. 25.

[bookmark: _Hlk505073851][bookmark: _Hlk75950338]Szám: BCS/330-3/2026. 


J E G Y Z Ő K Ö N Y V

Készült:	Balatoncsicsó Község Önkormányzata Képviselő-testülete 2026. május 11-én 11.00 órakor megtartott nyilvános üléséről

Az ülés helye:	Faluház
(Balatoncsicsó, Fő u. 25.)

Jelen vannak:	Antmann József 	polgármester
	Schumacher József	alpolgármester
	Scher Péter 
	Scher Zoltán 
	Varga-Szabó Éva	képviselők

Tanácskozási joggal megjelent:
	dr. Varga Viktória	jegyző, jegyzőkönyvvezető


[bookmark: _Hlk515443663]Antmann József polgármester: Köszönti a testületi ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 
- egyhangúlag - az alábbi határozatot hozza:

34/2026. (V.11.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a mai nyilvános ülés napirendjét a meghívó szerint elfogadja:

NAPIREND

1)  A változtatási tilalom elrendeléséről szóló rendelet hatályon kívül helyezése
Előterjesztő: Antmann József polgármester 

2)  Döntés árajánlatról
Előterjesztő: Antmann József polgármester 


NAPIREND TÁRGYALÁSA

[bookmark: _Hlk536013617][bookmark: _Hlk130809380]1)  	A változtatási tilalom elrendeléséről szóló rendelet hatályon kívül helyezése
Előterjesztő: Antmann József polgármester 

Antmann József polgármester: Február végén változtatási tilalmat rendeltek el a külterületi ingatlanokra, azóta több megkeresés érkezett, ezt vizsgálják felül, mert az építési engedélyezési eljárásokban nem a kérelem beadásakor hatályos Hészt veszik alapul, hanem a tervezett építési tevékenységnek az új Hész-nek kell megfelelnie. Javasolja, hogy helyezzék hatályok kívül a változtatási tilalomról szóló rendeletet, hogy a jelenleg szüneteltetett építési engedélyezési eljárások a hatályos Hész szabályai szerint lezáródjanak. Az új helyi építési szabályzatot még a nyáron el fogják fogadni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

[bookmark: _Hlk168046764][bookmark: _Hlk181771442]Balatoncsicsó Község Önkormányzata Képviselő-testülete 5 igen szavazattal 
- egyhangúlag - az alábbi határozatot hozza:

[bookmark: _Hlk180044763]5/2026. (V.11.)	ÖNKORMÁNYZATI 		RENDELET

Balatoncsicsó Község Önkormányzata Képviselő-testülete a változtatási tilalom elrendeléséről szóló 3/2026. (II.24.) önkormányzati rendelet hatályon kívül helyezéséről szóló rendelet-tervezetet elfogadja és 5/2026. (V.11.) számon önkormányzati rendeletei közé iktatja.


2)  	Döntés árajánlatról
Előterjesztő: Antmann József polgármester 

Antmann József polgármester: A Balaton Fejlesztési Tanács által meghirdetett pályázatra a játszótéri közösségi tér fejlesztésére pályázatot nyújtottak be. A közösségi tér burkolására a Gasztrovin Kft. nettó 1.619.105 Ft, bruttó 2.056.263 Ft összegű ajánlatot adott. Sajnos ennek az ajánlatnak a beszerzési szabályzat szerinti képviselő-testületi elfogadása elmaradt, így kéri utólag jóváhagyni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 
- egyhangúlag – az alábbi határozatot hozza:

[bookmark: _Hlk191293133]35/2026. (V.11.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a Balaton Fejlesztési Tanács „Településfejlesztést szolgáló beruházások támogatása” pályázati kiírásra „Játszótéri közösségi tér fejlesztése” címmel benyújtott pályázat megvalósítása keretében a közösségi tér burkolására a Gasztrovin 2003 Kft. (8272 Balatoncsicsó, Fűzfa u. 7., adószám: 13179700-2-19) által adott összesen bruttó 2.056.263 Ft összegű ajánlatot utólagosan elfogadja.

A szükséges forrást a 2026. évi költségvetésről szóló önkormányzati rendelet terhére biztosítja. 

Felhatalmazza a polgármestert a vállalkozási szerződés aláírására.

Határidő: azonnal
Felelős: polgármester


Több napirendi pont nem lévén Antmann József polgármester megköszöni a nyilvános ülésen való részvételt, és azt 11.05 órakor bezárja.


K.m.f.


                  Antmann József				                         dr. Varga Viktória
       polgármester			   		                      jegyző

